અમદાવાદ : મુખ્ય મંત્રી આનંદીબહેન પટેલે જાહેર જીવનના કાર્યકર્તા પદાધિકારીઓને સ્વહિત નહીં સમાજહિત માટે સેવારત રહીને છેવાડાના માનવી સુધી વિકાસના ફળો પહોંચાડવાની સંવેદનશીલતા દાખવવા આહ્વાન કર્યું છે. આનંદીબહેનના સંવેદનશીલ શિક્ષક અને જાહેર જીવનની સુદીર્ઘ કારકિર્દીના પ્રેરક અનુભવો – પ્રસંગોની સ્વાનુભૂતિના આલેખન ‘એ મને હંમેશા યાદ રહેશે’ પુસ્તકનું આજે પાટનગર ગાંધીનગરમાં યોજાયેલા ગૌરવશાળી સમારોહમાં સ્વામી અધ્યાત્મનંદજી અને સાહિત્યકાર ડૉ. ચંદ્રકાન્ત મહેતાના હસ્તે વિમોચન થયું હતું.